 Ṣe àpilẹkọ àyọkà fún àkòrí yìí:A ti fi kún owó ìtanràn fún ẹni tó bá da ẹran jẹ nígboro Benue- Gómìnà Ìpínlẹ Benue : Ẹnikẹni tó bá daran jẹko láàárín ìgboro yóò san owó ìtanràn ẹgbẹrún lọnà ẹẹdẹgbẹta Náírà - Gómìnà Ìpínlẹ Benue, Samuel Ortom. Gómìnà Ìpínlẹ Benue tí buwọlu àtúnṣe sí òfin tó sọ dída ẹran jẹ ní ìta gbangba di èèwọ àti ìdásílẹ ibùjẹ ẹran ti ọdún 2017. Òfin yìí ti wá fi òté le wí pé ẹnikẹni tí wọn bá mú pé ó da ẹran láàárín ìlú tàbí ẹsẹ kùkú tàbí apá ibì kankan fún ìgbà àkọkọ ní Ìpínlẹ náà yóò san owó ìtanràn ẹgbẹrún lọnà ẹẹdẹgbẹta Náírà. Kini ofin yii yoo ṣe bayii? Bákan náà ni òfin yìí fìdí rẹ múlẹ pé ẹnikẹni tí wọn bá mú fún ẹṣẹ kan náà fún ìgbà kejì yóò san mílíọnù kan Náírà gẹgẹ bí owó ìtanràn. Nígbà tó ń buwọlu òfin náà ní Ọjọ bọ, ní gbọngán Banquet ilé ìjọba ní ìlú Makurdi, gómìnà Ortom ní àwọn ṣe àfikún àwọn owó ìtanràn látàrí bí ohun gbogbo ṣe rí lọwọ yìí lórílẹ èdè Nàìjíríà. Ijiya wo lo wa tọ si arufin yii? Ortom ni fún ìdí èyí, màlúù kan tí wọn yóò gba ìdáǹdè rẹ ní ẹgbẹrún méjì Náírà tẹlẹ ti di ẹgbẹrún lọnà àádọta Náírà báyìí látàrí bí owó àwọn ohun tí wọn fi ń tọjú àwọn màlúù náà ni àyè tí wọn ń kó wọn sí ti gbówó lórí. Bákan náà ni òfin yìí ṣe àlàkakẹ ẹwọn ọdún mẹrìnlá tàbí sísan owó ìtanràn mílíọnù márùn-ún Náírà fún ẹni tí ó bá ní kí àwọn ọmọdé máa dá ẹran láàárín ìgboro. Àwọn owó ìtanràn mìíràn ni ẹgbẹrún lọnà àádọta Náírà lórí màlúù kan, ẹgbẹrún mẹwàá lórí Ẹlẹdẹ kan àti ẹgbẹrún kan Náírà lórí adìẹ. Gómìnà tún ṣàlàyé pé ẹni tí wọn bá mú nǹkan ọsìn rẹ tí kò sì wá gbà á ní ọjọ náà yóò san àlékún ẹgbẹrún lọnà ogún Náírà, tí kò bá sì wá gbà á lẹyìn ọjọ méje, òfin fàyè gba ìjọba láti lu nǹkan ọsìn bẹẹ ní gbàǹjo. Ṣaájú ni gómìnà Ortom ti tẹ pẹpẹ òfin náà síwájú ilé ìgbìmọ Aṣòfin Ìpínlẹ náà fún àtúnṣe lójúnà à ti wá ojútùú sí àwọn tó ń tẹ òfin náà lójú mọlẹ. Ní ọjọ Ìṣẹgun to kọjá ní ilé ìgbìmọ Aṣòfin Ìpínlẹ Benue buwọlu òfin náà lẹyìn ìjíròrò gbogbo ilé. 